Mara Aranda: “La humanitat sembla retinguda en un bucle en el temps”\nValència — 5 de mayo de 2020 22:32h\nLa vuitena protagonista del cicle ‘Cançons de prop’, Mara Aranda (València, 1968), porta tres dècades investigant sobre les músiques valencianes, turques, gregues, occitanes, músiques antigues, medievals i sefardites, recuperant-les i immortalitzant-les en una vintena de discs amb reconeixements internacionals. Aquest 2020 presenta el seu nou treball Trobairitz, un “somni” amb el qual la compositora valenciana celebra 30 anys de vida dedicada a la música, mentre continua preparant-se per “als propers 30 anys que segueixen”. “Ha sigut el meu training personalitzat”, assegura la cantant. Parlem amb ella de la situació d’emergència actual, i també del significat del seu especial homenatge a les trobairitz.\nAquest 2020 celebres els teus 30 anys sobre els escenaris. I ho fas amb un nou repertori ‘Trobairitz’. Conta’ns més detalls d’aquest nou disc.\nHe volgut celebrar els 30 anys amb un treball nou, no recórrer a cançons ja fetes en altres moments de la meua vida, no fer un disc de grans èxits i més quan encara hi ha tantes coses per les quals paga la pena obrir la boca, cantar. Haguera sigut més fàcil i còmode aquesta opció, però la comoditat només dona plaer relativament, a curt termini, però també és un gran causant de grans mals, és una mala consellera. Per a conèixer els teus límits, experimentar o créixer, has d'assumir una certa dosi d’incomoditat i inseguretat. Replantejar-se cada dia què vols, què estàs disposat a pagar per això, per què ho vols, per què vols… hi ha molt on posar el focus i això depén de tant prim com files.\nI sobre el títol del disc?\nLes trobairitz són dones compositores de música de l'Edat mitjana. Dones de nissaga, d’estrat social alt, de la noblesa, que invertien temps per a exercitar-se en l'art de la composició musical, tocant instruments, cantant en aquelles llargues vesprades d'oci als castells medievals on realment, si no s'estava en temps de guerra, i inclús així, podien invertir el seu temps en aquests virtuosos quefers per a exercitar-se en diversos àmbits de l'experiència: la llengua, la dicció, el moviment, la poesia i la rima, la lectura o la tècnica com a executants. Totes elles de la noblesa, fins i tot alguna reina i de les quals la història que coneixem a penes són tres o quatre línies de la seua vida sencera. Van ser dones rellegades a un pla, en molts casos, d'abandó. Se les considerava com a necessàries en tant que calia aconseguir perpetuar el llinatge amb una abundant descendència i, potser, alguna més espavilada o intel·ligent aconseguia tindre el favor i l'atenció del seu espòs com a confident o consellera.\nSobre què escrivien aquestes cantautores medievals?\nVan escriure sobre temes molt actuals, o més bé que no han passat mai de moda: la infidelitat conjugal, el desig carnal, l'anhel per l'amor no correspost, el sofriment per l'abandó, fins i tot l'amor lèsbic. La humanitat sembla retinguda en un bucle en el temps, repetint les mateixes cançons però amb diferents autors, els mateixos temes però amb diferents paraules. El mateix que feia plorar o riure algú en el segle XII o XIII, època de major expansió en la composició de trobadors i trobairitz, ho fa en el segle XXI. Sembla que hem canviat molt poc i unes quantes centúries són com un parpelleig, un obrir i tancar d'ulls, en el còmput del temps total de l'espècie… i no diguem de l'univers.\nLa figura dels trobadors és suficientment coneguda, però no així la de les trobairitz.trobairitz\nS’han conservat cinc vidas corresponents a trobairitz i altres vuit més apareixen en les vides o razos d’altres trobadors. Per exemple, potser la més coneguda trobairitz és Beatriz de Dia, que fou comtessa, i només han quedat tres línies de la seua vida. Sabem d’elles només per referència al que feren els homes amb els quuals van tindre relació: pare, marit, fills… i que foren els que ‘realment’ escrigueren la història, encara que no foren únicament ells els que la protagonitzaren.\nForen dones silenciades, que no s’han estudiat als llibres de història, -seguint amb la dèria d’evadir-les i negar-les- però que aconseguiren obrir-se camí en un món dissenyat per homes i foren tolerades perquè eren necessàries per la supervivència de l’espècie. Però el fet és que alguns exemples, dels seus noms i part de la seua obra, són suficients per percebre la grandària del seu món i la seua rellevància en termes històrics i socials.\nL’existència real de les trobairitz que compten amb una vida no s’ha qüestionat En canvi, en la resta de casos alguns crítics han sospitat que la tradició ha atribuït erròniament a les trobairitz una sèrie de poemes que, en realitat, responen a l’ús de la veu femenina com a recurs literari per part d’un autor masculí. En canvi en el cas dels trobadors no ha sigut així i s’ha donat simplement per fet i cert.\nLa meua aproximació al treball d’questes cantautores posa el focus en els seus textos, que no han estat referits amb l’entusiasme i la reverència que crec que mereixen i pose en la meua boca les seues paraules perquè puguen cobrar ànim i vida i fer camí, cosa que en el seu temps no pogueren.\nL’escena és una part fonamental de la teua vida. Com t’ha afectat aquesta situació tan excepcional que estem vivint amb una crisi global sanitària?\nÉs una part molt important de la meua activitat professional. Els concerts en directe han sigut el gran motor entorn al qual ha girat el meu treball durant molts anys, permetent-me viure amb dedicació exclusiva a queste afer. Òbviament esta crisi global l’ha afectat, com a tots els sectors i a tots els intèrprets pràcticament que estaven professionalitzats, és a dir, que vivien dels guanys que generava la seua activitat relacionada amb la música, que no és la mateixa situació que la d’altres músics que compaginen el seu treball com a funcionaris, amb un sou segur mensual què dona relativa tranquil·litat, amb la música.\nPossiblement, segons els especialistes, siga molt més severa questa crisi que la del 2008, de la qual encara fa pocs anys començàvem a recuperar-nos. Caldrà un esforç més que important per part de l’administració pública en general i dels organismes competents de cultura en particular per reflotar un sector que apuntava a destacar-se en el panorama nacional com a model en relació a la inversió que havia fet el govern autonòmic i la competitivitat dels nostres artistes i músics l’anava consolidant i posicionant com un referent per a altres comunitats.\nÉs important no perdre de vista que el sector musical, també com a oci i no només com cultura, és un gran atractiu per al turisme i que la nostra comunitat viu cara a l’evolució d’este sector que representa més del 15% del total de llocs de treball i en el qual s’estaven implementant una sèrie d’estratègies i mesures molt ben conduïdes des de l’administració autonòmica que esperem no hagen deixat de tindre continuïtat a portes tancades per a quan passe este període de confinament.\nPenses que és possible que la indústria valenciana de la música puga ressorgir d’aquesta crisi que gairebé també ha paralitzat quasi tots els sectors?\nNo tinc cap dubte. La cultura és inextingible així que passen les més greus catàstrofes. De fet en este temps, el món ha sigut un poc menys insuportable per a moltes persones gràcies als artífex de la mateixa que des de les seues cases on estan confinats, com tots, han posat en la majoria dels casos de manera desinteressada i altruista el seu art i la seua funció que és posar en contacte, connectar, ensenyar o emocionar a una societat necessitada, a l’abast de tot aquell qui volguera gaudir-lo. Que la indústria -i no sé si veritablement podem parlar d’indústria perquè el teixit necessari, l’ecosistema, encara estava en construcció- patirà, sí, però no s’aturarà tot i que el govern caldrà que tinga la capacitat de reprogramar-se, al igual que els músics i demés artistes, inclús les societats en el seu conjunt, per donar solució de funcionament futur. No pot ser que un virus ature el món. Açò va a tindre moltes lectures durant i a posteriori de la pandèmia i caldrà pensar i posar en marxa mesures, amb el cap molt gelat, per evitar un nou col·lapse que podria esdevindre novament a la tardor d’este mateix any, quan comencen novament a ser més actius els virus d’estes característiques.\nFin ioi me don' alegranssa. És una cançó de la trobairitz de la que es creu que el seu nom era Beatriz, comtessa de Dia, nascuda cap a l’any 1140. Educada, culta i bonica, va escriure este text en la seua llengua materna, l’occità, llengua romanç, vehicle de la primera poesia vernàcula de l’Europa medieval, la de trobadors i trobairitz, que escrigueren per deixar constància dels seus sentiments més profunds provocats generalment per amor. I esta és una ‘bona canso’, o el que és el mateix, una cançó feliç que recorde amb especial estima perquè quan escolte el seu cor tinc la vívida imatge de la gravació, quan les meues companyes, la cantaren totes plegades a una fent ressonar el missatge de la qual son portadores estes lletres: Miriam Encinas, Sara Águeda, Patricia García i Belisana Ruiz.\n5 de mayo de 2020 - 22:32 h\nÀlex Martínez (Tardor): “Situacions com aquesta deixen al descobert la fragilitat del sector”


Agenthia - Agenthia\nL’equip d’Agenthia està format per professionals especialitzats en cada una de les etapes que intervenen en el procés immobiliari. El treball coordinat ens permet tenir cura de tots els detalls i oferir als nostres clients solucions concretes i un assessorament integral. L’objectiu és convertir-nos en una empresa de referència mitjançant el treball rigorós i el tracte de proximitat que mantenim amb els clients.\n28 anys d’experiència ens han fet experts coneixedors de les pràctiques de gestió patrimonial i ens han permès desenvolupar la intuïció necessària per saber cap on es dirigeix el sector immobiliari. Tot això ha estat també gràcies al contacte tant personal com digital que mantenim amb els nostres clients i que ens permet avançar-nos a les seves necessitats i oferir-los pràcticament a l’instant, i independentment del lloc on es trobin, una selecció adaptada de la nostra oferta immobiliària.\nA Agenthia hem apostat per aquest canvi en el model d’atenció per continuar sent la immobiliària amb l’esperit de sempre, però amb la força i empenta d’assessors especialitzats, i la projecció que actualment ens brinden les joves tecnologies digitals.


Per a altres significats, vegeu «Bali (desambiguació)».\n8° 22′ 09″ S, 115° 08′ 18″ E / 8.3691666666667°S,115.13833333333°E / -8.3691666666667; 115.13833333333\nindonesi i balinès\noceà Índic i mar de Bali\nMont Agung (3.142 m)\nBali és una illa i província d'Indonèsia, la més occidental de les illes Petites de la Sonda. Es troba en una cadena d'illes, amb Java a l'oest, de la qual està separada per l'estret de Bali, i Lombok a l'est, separada per l'estret de Lombok. Al nord, la mar de Bali la separa de les illes Kangean, i al sud Bali està banyada per l'oceà Índic.\nBali és una famosa destinació turística i, juntament amb Java, és coneguda pel desenvolupament de les seves arts, que inclouen la dansa, l'escultura, la pintura, l'artesania de la pell i el metall i la música, especialment la que es toca en el gamelan.\nL'illa conforma una de les províncies d'Indonèsia, amb 5.632,86 km² i 3.150.000 habitants (2000), amb una densitat de població de 559 hab/km². La capital és Denpasar.\n3 Turisme, transports i comunicacions\nTopografia de l'illa\nBali es troba tan sols a 3,2 km a l'est de Java i a uns 8 graus al sud de la línia de l'equador. Fa 153 km de llarg i 112 km d'ample. La màxima altitud correspon al mont Agung (3.142 m), un volcà actiu que l'última vegada que va entrar en erupció fou el setembre del 2017. Les muntanyes ocupen des del centre fins a l'est de l'illa, i l'Agung n'és el cim més oriental. Un altre volcà actiu és el Batur. Fa uns 30.000 anys hi va tenir lloc una erupció catastròfica, una de les més remarcables de la història.\nEstàtua de Dewi Sri, a Ubud\nTerrasses d'arròs a l'entrada del temple de Gunung Kawi\nAl sud, el terreny descendeix per formar una plana al·luvial, regada per rius d'escassa profunditat, secs durant l'estació seca però que es desborden fàcilment durant els períodes de pluges fortes.\nLes ciutats principals són el port de Singaraja, al nord, i la capital, Denpasar, prop de la costa meridional. La vila d'Ubud (al nord de Denpasar), amb el seu mercat d'art i els seus museus i galeries, es considera el centre cultural balinès.\nTurisme, transports i comunicacions\nA part del turisme, la majoria dels balinesos es dediquen a l'agricultura, i sobretot al conreu de l'arròs. Altres collites menys significatives són les de fruites, verdures i altres productes de subsistència. Un nombre significatiu de la població activa es dedica també a la pesca. Bali també és famosa pels seus artesans, que produeixen teles i roba de batik i ikat, talles de fusta i de pedra i objectes d'argent.\nA Wikimedia Commons hi ha contingut multimèdia relatiu a: Bali\nCoord.: 8° 25′ 23″ S, 115° 14′ 55″ E / 8.42306°S,115.24861°E / -8.42306; 115.24861\nObtingut de «https://ca.wikipedia.org/w/index.php?title=Bali&oldid=19243885»


Concentracions de pensionistes contra la bretxa de gènere entre dones i homes a Palma i a Ciutadella reclamant pensions dignes per a les dones | card.cat\nLes 16 entitats socials, sindicals, veïnals i ciutadanes que conformen la Coordinadora Balear per a la Defensa de les Pensions Públiques, seguint la convocatòria del moviment pensionista estatal, dies abans del 8 de març, Dia de la Dona Treballadora, es va dur a terme una concentració a Palma i a Ciutadella.\nTambé estava previst de fer-ne a la Vila d’Eivissa, però la situació pandèmica no ho ha permès, en trobar-se al nivell 4 reforçat de protecció contra el coronavirus.\nA Palma, representants de les entitats mallorquines integrades dins la Plataforma de Mallorca en Defensa del Sistema Públic de Pensions, es va concentrar el dissabte dia 6 de març al migdia, davant la seu de la Delegació del Govern espanyol, al carrer de la Constitució, a Ciutat.\nHi van rebutjat la bretxa de gènere enorme que hi ha entre dones i homes, pel que fa a salaris i pensions. La bretxa de gènere que, segons les recomanacions del pacte de Toledo, es veurà encara més incrementada.\nHi van reclamar pensions dignes per a les dones.\nDe manera semblant, a l’illa de Menorca Pensionistes per la seva dignitat de Ciutadella, juntament amb la CGT-Menorca i l’Associació de Vesins de sa Colàrsega, es van concentrar el dissabte dia 6 i dilluns dia 8 a la plaça de la Catedral.\nHi van llegir el Manifest de Pensionistes que reclamen unes pensions dignes per a les dones i han rebutjat la bretxa de gènere entre dones i homes pel que fa a salaris i pensions.\nLa situació actual de pandèmia generalitzada obliga a l’organització a mantenir mesures molt estrictes pel que fa a la protecció de la gent que s’hi concentra, tant pel que fa a l’ús de màscares, com pel que respecta a la distància física entre assistents. Mesures que s’han duit a la pràctica a tots dos indrets illencs.\nInformació: Cecili Buele, component de la Plataforma de Mallorca en Defensa del Sistema Públic de Pensions.\nAquest article s'ha catalogat com a Altres, Sa Costa i s'ha etiquetat amb Concentracions de Pensionistes per Magdalena Ordinas. Afegeix a les adreces d'interès l'enllaç.


CONVOCATÒRIA D'OPOSICIÓ GENERAL EPSO/AD/392/21 - Notícies / Actualitat - Generalitat Valenciana\nCONVOCATÒRIA D'OPOSICIÓ GENERAL EPSO/AD/392/21\nL'Oficina Europea de Selecció de Personal (EPSO) convoca una oposició general, mitjançant el sistema de concurs oposició, amb vista a la constitució d'una llista de reserva de la qual la Comissió Europea podrà contractar nous funcionaris en la categoria d'administradors (grup de funcions AD).\nPlaces per a llista de reserva: 30\nTermini de presentació de candidatures: 22 de juny de 2021 a les 12.00 hores (hora de Brussel·les)\nEls candidats aprovats que siguen contractats a partir d'esta oposició treballaran en l'àmbit 3 i seran contractats principalment per la Direcció General de Salut i Seguretat Alimentària (DG SANTE) per a treballar principalment en Grange (Irlanda).\n1) Condicions generals:\nEstar en plena possessió dels seus drets com a ciutadans d'un Estat membre de la UE.\nComplir quantes obligacions els impose la legislació nacional aplicable en matèria de servei militar.\nReunir les garanties d'integritat requerides per a l'exercici de les funcions previstes.\n2) Condicions específiques, llengües:\nEls candidats hauran de tindre coneixements d'almenys dues llengües oficials de la UE, una amb un nivell mínim de C1 (coneixement profund) i l'altra amb un nivell mínim de B2 (coneixement satisfactori).\nLa llengua 1 podrà ser qualsevol de les 24 llengües oficials de la UE\nLa llengua 2 haurà de ser el francés o l'anglés.\n3) Condicions específiques: qualificacions i experiència laboral\nNivell d'estudis corresponent a un cicle complet d'estudis universitaris d'almenys quatre anys, acreditat per un títol, en un dels àmbits següents:\naltres temes directament relacionats amb la naturalesa de les funcions en este àmbit, + Experiència laboral mínima: 6 anys d'experiència professional directament relacionada amb les funcions d'este àmbit.\nNivell d'estudis corresponent a un cicle complet d'estudis universitaris d'almenys tres anys, acreditat per un títol, en un dels àmbits següents:\naltres temes directament relacionats amb la naturalesa de les funcions en este àmbit, + Experiència laboral mínima: 7 anys d'experiència professional directament relacionada amb les funcions d'este àmbit.\nPer a més informació, vegeu convocatòria en el Diari Oficial de la UE


Cesc Freixas presenta a Vilafranca ‘Festa Major’, recuperant els seu esperit més festiu | RTVVilafranca\nCesc Freixas presenta a Vilafranca ‘Festa Major’, recuperant els seu esperit més festiu\nEl cantautor de Sant Pere de Riudebitlles presentava aquest cap de setmana al Casal de Vilafranca el seu setè dics, que du per títol Festa Major.\nAquets 2019 Cesc Freixas està celebrant els seus 15 anys sobre els escenaris i ho fa amb aquest disc que es va presentar precisament el mateix dia en que s’esqueien els 15 anys del seu primer concert.\nFreixas comentava que estava content de poder presentar aquest disc a Vilafranca, amb el format de duet que està duent arreu i estrenant una nova il·luminació. Acompanyat de Víctor Nin, amb ‘Festa Major’ vol recuperar l’esperit optimista de treballs anteriors que potser havia perdur en els darrers més combatius. Totes les peces tenen per títol algun dels actes que tenen lloc durant una festa major, i per tant és un treball més de celebració.\nFreixas comentava que estava satisfet de l’acollida que estava tenint aquest darrer treball, ja que en la majoria de concerts han exhaurit les entrades. Fent una mirada enrere, també valorava positivament els 15 anys de trajectòria i haver pogut consolidar un projecte musical.\nAmb una posada en escena sòbria, i acompanyat del guitarrista Víctor Nin, la veu i les lletres de Cesc Freixas prenen tot el protagonisme i tota la força sobre l’escenari.\nCesc Freixas, concert, Festa Major\nEl concert d’instruments d’inxa de Festa Major ha tornat a omplir la plaça Sant Joan de música\nLa cercavila ha permès estrenar les principals novetats d’aquesta festa major\n20/09/19El jurat del concurs de relats sobre voluntariat destaca la qualitat literària de les obres\n20/09/19Penedès TV emetrà en directe la diada de la Mercè d’aquest diumenge\n20/09/19El Govern d’Espanya cedeix a la DO Cava la limitació de plantacions\nBarcelona - La Mercè


El PP adverteix que recorrerà al Suprem els indults que no vagin acompanyats de “penediment” El PP adverteix que recorrerà al Suprem els indults que no vagin acompanyats de “penediment” – El Món\nEl PP adverteix que recorrerà al Suprem els indults que no vagin acompanyats de “penediment”\nEl líder del PP sosté que el conflicte a Catalunya "no és polític, sinó judicial"\nACN 18/05/2021 1:05 pm\nEl líder del PP, Pablo Casado, ha advertit aquest dimarts que la seva formació recorrerà davant del Tribunal Suprem un possible indult als presos polítics. Segons Casado, “la llei d’indults a Espanya requereix el penediment, i si es concedeixen els indults sense complir la llei el PP els recorrerà”. La llei de 1870 fixa com a condicions per poder concedir un indult “que no causi perjudici a una tercera persona o no danyi els seus drets” i que “el penat obtingui, abans de gaudir de la gràcia, el perdó de la part ofesa”, però no estableix el penediment com a condició.\nCasado ha fet aquestes manifestacions a un fòrum econòmic on ha afirmat que el nou govern de la Generalitat manté el “viatge cap enlloc” de l’independentisme. Un procés que “dura massa temps i que porta a esforços inútils i a la melancolia a la societat catalana”. Segons Casado “l’independentisme només ha portat pobresa, fragmentació i confrontació fins i tot a l’entorn familiar”, i aquesta no és una qüestió “política” sinó “judicial”.\n“Mai parlo de conflicte polític, sinó jurídic, i per tant les arengues del possible govern sobre el fet que es reprendrà la via a la independència i que seguirà fent bandera del ‘ho tornarem a fer’ és incompatible amb la constitució i la legalitat a Espanya”, ha dit. També ha afirmat que l’amnistia és “il·legal, inconstitucional i antidemocràtica”.\nd'on no n'hi ha no en raja 18/05/2021 1:11 pm\na veure pablo tarado el fraCasado, que ha demanat perdó el pp, pels crims del franquisme, per la dictadura, per no haver fet la transició, comença a donar exemple. I els presos polítics no han de demanar perdó, no van fer res il·legal, en un país demòcrata, no estarien a la presó, hi ho saps\nodisea 18/05/2021 2:01 pm\nCon vosotros la democracia no existe,solo las porras es vuestra razon en un pais donde no pintais nada y nadie os quiere sois bazofia,y el miedo que teneis de que Catalunya se independice,y os quedeis en la miseria pobre Madrid ,no sois viables sin el expolio catalan..\nRicard 18/05/2021 3:03 pm\nEls que agredeixen votants donant lliçons de penediment als demés. En fi.\nRAMON A 18/05/2021 5:19 pm\nFas el chulo perque teniu uns mercenaris fachas i garrulos amb pistoles davant de catalans desarmats pero pasant els pirineus ja sa beu que toca netejat lavabos per Europa\nPep 18/05/2021 6:00 pm\nEl niño bonito del PP continua vomitando por su asquerosa boca.\nJT 18/05/2021 7:52 pm\nEn una democràcia de veritat, il·legal inconstitucional i antidemocràtic seria el PP que, per cert, no va votar la Constitució i encara estem esperant que condemneu el franquisme. Així que de tu, lladre de Màsters, de lliçons ni una.\nLuna Barceló 19/05/2021 11:15 am\nQuan una persona ha de demanar perdó o ha de manifestar penediment Sr.Casado, vostè hauria de saber que ha d'haver succeït una ofensa o un delicte i com tots i totes sabem no hi ha cap delicte en el cas dels presos polítics i dels exiliats forçosos catalans (la justícia no és igual per a tots i totes a Ñ). Per tant li recomano que miri dins el seu partit en el qual tenen tots els delictes que políticament han pogut cometre; estafes, corrupció, mentides, falsejar documents públics, incompliment de programa, insults gratuïts a altres forces polítiques i un llarg etc. que només basta cercar a les hemeroteques. Sr. Casado és vostè conscient que no pot demanar el que demana sense primer haver-ho fet vostè i els seus seguidors. No té vergonya!, encara recordem l'irregular comportament en el cas del seu màster i no parlem dels caso com ara: Porto, Púnica, Nóos, Troya, El Lino, Cam, Cifuentes/Supermercado, Gürtel, Bércenas, Bankia, Baltar, Bomsai, Bitel, Camps/València, Fabra, Canal Isabel II i un llarg llistat que encara que vulgui desvincular-se són casos comesos per companys seus de partit i dels que segurament vostè en tenia coneixement. Sr. Casado i cía, els convé callar o retirar-se ja que no tenen n'idea de dirigir un partit encara menys podem optar a dirigir una nació.


Selecció i recopilació.\nSempre es Nadal\nEl Nadal no s'atura en el Nadal. En tota la litúrgia de Nadal es repeteix constantment "avui t'he engendrat". Ens convé molt que no ens passi desapercebut aquest constant "avui" amb què Déu ens ha sortit i ens surt constantment a la trobada. En Jesús resplendeix Déu.\nLa litúrgia celebra aquest descobriment que Jesús va fer primerament de si mateix quan, despertant a la vida humana, va prendre consciència que Ell era Déu... "El Senyor m'ha dit: Tu ets el meu Fill; jo mateix t'he engendrat avui" "Amb tu hi ha el principat en el dia del teu poder. Entre resplendors de santedat, de les meves entranyes, jo et vaig engendrar abans de l'estel de l'alba".\nEl miracle ve precisament que el nen que neix a Betlem en aquest dia és aquell mateix que s'anomena "Unigènit" el Fill que neix eternament del si del Pare en la Trinitat de l'amor. El seu cos i la seva ànima resulten ser el cos i l'ànima d'un Déu. "La litúrgia de Nadal és una litúrgia de glòria. És la confessió de la glòria del Verb encarnat".\nAtès que Jesús és el Verb encarnat, manifesta, fins en la seva mateixa existència corporal, el Déu de seu invisible. En Ell veiem la glòria de la divinitat. Llegim amb atenció les paraules del Prefaci de Nadal: "Pel misteri del Verb encarnat, una nova llum de la vostra claredat ha brillat a la mirada del nostre esperit, de manera que coneixent ara a Déu visiblement, siguem per Ell arrabassats a l'amor de les coses invisibles".\nSant Agustí afirma: "Crist, va rebre el naixement humà per acomodar millor a la nostra flaquesa, fent visible d'invisible que era, per tal d'elevar-de les coses visibles a les invisibles". "Havent nascut de la Santíssima Verge el Senyor Jesús -cantarà per la seva part la litúrgia bizantina- totes les coses s'han aclarit". Aquest és el doble aspecte que pren "l'aparença" i "l'aparició".\nPer Nadal resplendeix una nova il.luminació, aquesta nova llum que neix a Betlem i ens permet veure totes les coses sota un aspecte nou: fins en el que l'ésser té de més pobrament material i més efímer ens convida Déu a captar el que hi pot haver de més ricament espiritual i de més perfectament etern.\nEl món és ambivalent. Se li fa servir en el sentit de revelació (què sabríem si res ens aparegués?) I en el d'il.lusió i de mentida (quan oposem l'aparença a la realitat). Tot depèn de la qualitat de la nostra mirada: quan la visió interior s'afegeix a la vista carnal, veiem la realitat invisible a la vegada que l'aparença sensible: l'aparença esdevé aparició.\nÉs el secret dels poetes i dels místics: la unitat del món sensible i del món espiritual, no la negació, sinó la redempció de la matèria i del temps. Una de les grans imperfeccions de la filosofia està precisament a haver oposat l'espiritual al sensible com s'oposa la realitat a l'aparença (en el sentit d'il.lusió).\nEn realitat l'espiritual i el sensible autèntics estan units per una relació de polaritat: l'instant breu reprodueix l'eternitat; la sensació en estat pur implica, com l'estat espiritual més elevat, la fusió de l'objecte i del subjecte. El que es diu aparença resideix més aviat en el que no és ni espiritual ni sensible, vull dir, en l'intel.lectual i en el passional: l'abstracció, el raonament, l'afecció egoista, i tots els productes dissolvents nascuts d'un cervell o d'un jo separat de la comunió universal.\nQui no troba l'etern en l'efímer suprimeix un dels termes de la polaritat que enllaça el que passa amb el que roman. Entre l'aparença d'un món sensible i la realitat invisible assenyalada per ella, entre l'efímer i l'etern, entre la visió carnal i la visió interior, "on pot aparèixer millor, més perfectament que en Crist Jesús? És l'Etern, que s'inscriu en el registre dels homes, apareixent enmig de la història d'homes incapaços de prendre veritablement seriosament el que no se'ls presenta en el flux del temps.\nAra bé, Déu com a tal no podia ser vist per l'home; per tant, es va fer home per tal de poder ser vist. El Déu sant i invisible va aparèixer doncs, semblant a nosaltres, fet home visible, per tal que, visible quan era semblant, ens curés per la seva santedat. El que no es veu, no s'estima. Però en Crist, Déu va adoptar un rostre per a nosaltres. Puer natus est nobis. "Un nen ens ha nascut".


Etapa educativa: Educació Primària. 6è curs de Cicle Superior\nDocents implicats: Anna Soler i Carme Vilaregut\nAssessorament: Col·legi d’Arquitectes_Miquel Sitjà\nAlumnes que hi participen: 39 alumnes\nAmb la col·laboració de: Pintall\nEl nostre projecte s’emmarca en l’àmbit de les matemàtiques i treballa continguts curriculars d’espai, forma i color.\nEn l’ensenyament de les matemàtiques, el desenvolupament d’habilitats relacionades amb el reconeixement de l’espai més proper, l’aula, i les relacions que en ella s’hi poden establir, suposen un aprenentatge significatiu, sobre tot si es conceben des d’una vessant empírica, interdisciplinar i artística. En aquest projecte els alumnes han treballat aspectes i habilitats relacionades amb espai i mesura, la discriminació de materials, formes i colors, les transformacions geomètriques i la interpretació i representació de dades.\nEl treball mostra l’estudi de l’aula com a espai més proper a l’alumne i, concretament es centre en l’espai vital que cadascun d’ells disposa a la classe. A partir d’aquí l’aula, transformada en un geoplà, permet la localització de cada noi i noia i la construcció de figures geomètriques distintes basades en les relacions d’amistat o de treball. En un segon pas, els alumnes es transformen en circumferències de diversos colors i mides que fan encara més visible l’espai ocupat i l’espai compartit, emprant tota la gamma de colors del cercle cromàtic.\nEl resultat final mostra un joc de colors i formes fantàstic. El treball fa emergir les xarxes existents, invisibles a primera vista. També permet la reflexió posterior sobre la morfologia de l’aula i, les relacions humanes que s’hi generen


Els boscos amb més carboni tenen més biodiversitat - Món Sostenible\nUn equip de recerca liderat pel CREAF amb participació de la UAB ha descobert que els boscos que emmagatzemen més carboni a Espanya són sovint els boscos on també resideix més diversitat d'espècies d'arbres i d'ocells forestals, i viceversa. L'estudi ha permès elaborar un mapa amb les zones de valors màxims d'aquestes dues propietats.\nOn hi ha els boscos més preuats?\nJudit Lecina-Diaz, directora de l'estudi, juntament amb un equip format per investigadors i investigadores del CREAF, el Centre Tecnològic Forestal de Catalunya (CTFC), la Universidade de Santiago de Compostela i la UAB acompanyen la publicació amb un mapa on es poden veure els boscos més preuats per la seva capacitat de retenir carboni i d’acollir biodiversitat. Aquests boscos es troben a la costa Cantàbrica, majoritàriament a zones del País Basc, nord de Navarra, Astúries i punts de Galícia; als Pirineus, Prepirineu, Serralada Prelitoral catalana i als Ports de Catalunya i València; més a l’interior destaquen els espais de la Sierra de Cebollera, a la Rioja; la Sierra de Grazalema, a Andalusia; la Serranía de Cuenca, a Castilla la Mancha; la Cuenca Alta del Manzanares i la Sierra de Guadarrama a Madrid. L’estudi també s’ha dut a terme al Canadà, amb un equip de col·laboradors internacionals portuguesos i canadencs que ha obtingut resultats equivalents però per a la zona del Québec.\nAquesta recerca pot ajudar als que prenen decisions a enfocar les polítiques de gestió del medi natural. Cal que les polítiques de conservació i gestió forestal tinguin en compte aquests dos indicadors (estocs de C i biodiversitat) i les variables que els afecten perquè sovint, el fet que millori un indicador també millorarà l’altre, i es pot arribar a mesures de gestió efectives tant en matèria de conservació de la natura com de mitigació del canvi climàtic\nOn hi ha més carboni emmagetzemat s'hi troba més biodiversitat\nL’estudi, publicat a la revista Ecological Applications, ha permès obtenir un mapa en què es poden veure les zones boscoses on coincideixen els valors màxims de les dues propietats a la península: molta biodiversitat i molt carboni segrestat. Segons la investigadora, aquestes zones, denominades hotspots en la terminologia anglesa, són de màxima prioritat i cal gestionar-les o protegir-les per conservar el seu gran valor natural i la seva capacitat d’esmorteir els efectes del canvi climàtic. A més, sabent que les dues característiques es relacionen de forma directa, l’estudi recomana implementar estratègies de gestió i conservació conjuntes que millorin o preservin tant els estocs de carboni com la biodiversitat d’arbres i ocells que contenen.\n32 espècies extingides a l'Estat Espanyol\nDilluns, 9 d'abril del 2018\nEducació ambiental i cria en captivitat per a la recuperació de les òlibes a Catalunya\nCap a una economia neutra en emissions de CO2 el 2050


El territori valencià s'apunta a les oportunitats turístiques de les noves connexions aèries amb València\nValència Turisme i Fly València organitzen una jornada de treball conjunt per a abordar noves accions de promoció internacional en 2018\nEl Patronat de Turisme de València i Turismo Valencia, amb la seua marca “Fly València”, han organitzat la jornada de treball “Oportunitats de les noves connexions aèries de València” per a informar als municipis valencians sobre les oportunitats turístiques que ofereixen les noves connexions àrees amb València.\nLa sessió de treball, celebrada en la seu del Patronat de Turisme, ha sigut impartida pel cap de l'Àrea de Promoció de Turisme València, Miguel Ángel Pérez, i ha comptat amb la presència de la diputada de Turisme, Pilar Moncho; el director del Patronat, Evarist Caselles, i tècnics de Turisme dels ajuntaments de Cullera, Xàtiva, Canet d'en Berenguer i Utiel, a més de tècnics de València Turisme.\nSegons Pilar Moncho, “una de les grans bondats d'aquest tipus de jornades és que, a més d'aportar dades actualitzades dels mercats amb els quals opera la destinació València, facilita la focalització de l'oferta del territori valencià com a destinació i dels seus productes turístics a l'hora de gestionar la seua promoció en l'àmbit internacional”.\nEls participants en la jornada han conegut de primera mà les accions que actualment està desenvolupant Fly València (Turismo Valencia). Aquesta acció formativa s'emmarca dins de l'àmbit de col·laboració institucional entre la Fundació Turismo Valencia i el Patronat Provincial de Turisme, de cara a la planificació dels accions de promoció internacional de 2018.


Preocupació per la crisi climàtica a Espanya - ESCI-UPF News\nGairebé nou de cada deu espanyols consideren que el canvi climàtic és un problema molt seriós\nA #LCA4Climate difonem els avenços en recerca, iniciatives i projectes de la Càtedra UNESCO de Cicle de Vida i Canvi Climàtic ESCI-UPF, abordant el canvi climàtic des d’una perspectiva multidisciplinària.\nSegons l’últim Eurobaròmetre publicat al setembre, la proporció de persones enquestades a Espanya que consideren que el canvi climàtic és el problema més important a escala mundial ha augmentat en cinc punts percentuals des de 2017, fins al 18% (davant del 23% de mitjana de la UE). En el conjunt de la UE la crisi climàtica és ja el segon problema que més preocupa a la població europea, amb un 92% de les persones enquestades que consideren important que el seu govern estableixi objectius ambiciosos davant l’escalfament global.\nEl 95% dels enquestats a Espanya dona suport l’objectiu d’aconseguir que la UE no tingui cap impacte climàtic per al 2050.\nA Espanya, una gran majoria considera important que el govern prengui mesures per incrementar la quantitat d’energia renovable utilitzada per a 2030 (un 95%, tres punts per sobre de la mitjana de la UE) i que proporcioni ajuda per millorar l’eficiència energètica per a 2030 (un 92%, per sobre del 89% de mitjana de la UE). A més, el 95% dels enquestats (per sobre del 92% de mitjana de la UE) dóna suport l’objectiu d’aconseguir que la UE no tingui cap impacte climàtic per al 2050.\nUn 78% de les persones enquestades a Espanya, enfront del 72% de mitjana de la UE, tendeixen a estar més d’acord amb què la reducció de les importacions de combustibles fòssils pot augmentar la seguretat energètica i beneficiar econòmicament a la UE. A més, nou de cada deu persones estan d’acord amb què s’hauria de donar més suport econòmic públic a la transició a energies netes (enfront del 84% de mitjana de la UE) i un 82% creu que l’adaptació als efectes adversos del canvi climàtic pot tenir resultats positius per als ciutadans (enfront del 70% de mitjana de la UE).\nSintonitzant amb l’Objectiu de Desenvolupament Sostenible (ODS) 13: Acció pel clima, un 79% de les persones enquestades a Espanya afirma haver pres mesures per lluitar contra el canvi climàtic en els últims sis mesos, fet que suposa un augment de 17 punts percentuals respecte a 2017 i representa un 19% més que la mitjana europea.\nSegons el document elaborat per la CE, un 31% (enfront del 37% de mitjana de la UE) utilitza de forma periòdica alternatives ecològiques al seu cotxe particular, un 12% més que el 2017, i la proporció de persones que han instal·lat equipament a la seva llar per a controlar i reduir el seu consum d’energia ha augmentat un 10% des de 2017, fins al 18% (en comparació del 16% de mitjana de la UE).\nEls resultats de l’últim Eurobaròmetre mostren, per tant, que l’adaptació al canvi climàtic és una preocupació creixent a Espanya, on els enquestats demanen accions concretes per contribuir a la seva mitigació. Aquestes reivindicacions sintonitzen amb els esforços globals per abordar i gestionar els impactes i riscos del canvi climàtic a les portes de la celebració de la Cimera sobre l’Acció Climàtica de l’ONU, el pròxim 23 de setembre.


El PP de Tarragona omple el Teatret del Serrallo en el tancament de campanya\nJosé Luís Martín tanca la campanya del PP assegurant que són «els únics que tenim model de ciutat»\nEl Teatret del Serrallo ha acollit aquest dijous, 23 de maig, l'acte de final de campanya del PP de Tarragona davant 150 persones i amb la presència del president del PPC, el tarragoní Alejandro Fernández\ndivendres, 24 de maig 2019 - 10:17h\nEl Teatret del Serrallo es va omplir amb prop de 150 persones que van assistir a l'acte de final de campanya del PP de Tarragona | Facebook/ PP Tarragona\nLes 12 candidatures que aquest diumenge, 26 de maig, lluitaran per ser predominants al saló de plens de la plaça de la Font van posant punt final a la campanya electoral. Aquest dijous, 23 de maig, ha sigut el torn del PP de Tarragona, i el seu alcaldable José Luís Martín, que ha comptat, al Teatret del Serrallo, amb la presència, i suport públic, del president del PP català, el tarragoní Alejandro Fernández. Aproximadament 150 persones han escoltat els discursos de Martín, Fernández i Elisa Vedrina, número dos de la llista.\nJosé Luis Martín ha afirmat que «som els únics que tenim un model de ciutat clar i treballat per a Tarragona, no com altres candidats que ens han copiat propostes o que han sortit al carrer amb una butaca a buscar un model de ciutat». El cap de llista popular ha explicat que «tenim clar que la veritable transformació de Tarragona demana deixar de ser una ciutat industrial per convertir-se en una ciutat de serveis». Per això, «el turisme és un eix principal del nostra model de ciutat», ha dit.\nEl candidat del PP a l’alcaldia ha assenyalat que «convertirem Tarragona en una ciutat viva, oberta, passejable i oberta al mar, per tal d’atraure inversions i turistes». La idea d'una ciutat oberta al mar i passejable la va expressar Martín en una conferència de ciutat a la Cambra de Comerç de Tarragona, el passat set de maig. . Per aconseguir-ho, «tenim experiència en la gestió que no tenen altres, un projecte sòlid i treballat, així com el millor equip i les millors persones». Per acabar, José Luis Martín ha destacat que «el Partit Popular és l’única garantia per tenir una Tarragona constitucionalista».\n«Tarragona continua sent una ciutat de tots»\nPer la seva banda, Alejandro Fernández ha assegurat que «gràcies a la presència del Partit Popular al govern Tarragona continua sent una ciutat de tots». El president del PPC ha lloat la tasca de José Luis Martín, assegurant que «promet poc, però fa molt». Alejandro ha afegit que «la seva serietat i eficàcia és necessària en aquest moment per Tarragona, que ha perdut algunes batalles, però que amb ell al capdavant no perdrà la qualitat com a ciutat, ni la cura de l’espai públic».\nCentrats per Tarragona posa l'accent en les polítiques comercials el penúltim dia de campanya\nJosé Luís Martín PP Tarragona Municipals Tarragona 2019 Alejandro Fernández eleccions municipals 2019


Fernando García Hermosilla respon a Tot Tarragona les acusacions d'Àngel Fernández - Tottarragona.cat :: Diari digital independent d'informació i d'opinió de Tarragona\nLa Plataforma Veu Ciutadana, de la qual n'és Vicepresident Fernando García Hermosilla, part de l'acusació popular contra els germans Fernández, José Luis García i altres promotors implicats en aquesta promoció, va presentar el passat 20 de Juny al Jutjat d'Instrucció nº5 de Tarragona unes al·legacions a les presentades anteriorment pels germans Fernández i explicades en aquest mitjà en els darrers dies.\nEn aquest escrit d'al·legacions que poden llegir clicant aquí , la Plataforma Veu Ciutadana afirma que l'interés d'Àngel Fernández és induir a l'error i a la confusió al Jutjat d'Instrucció nº5 de Tarragona, situant a la Plataforma Veu Ciutadana com una “plataforma titella” del Sr. García Hermosilla, així com insinuar el mateix sobre l'altra part de l'acusació popular, el Sr. Manuel Velasco.\nAfirma també la Plataforma Veu Ciutadana que en el mateix escrit, Àngel Fernández i el seu germà disposarien d'informació privilegiada sobre les actuacions de la Fiscalia en afirmar textualment que “...si tenemos en cuenta que el Ministerio Fiscal no va a impulsar la continuación del proceso por entender que los hechos no revisten carácter de delito.”\nLa Plataforma Veu Ciutadana sosté que tot l'interés dels germans Fernández es fonamenta en desacreditar a les dues parts de l'acusació popular per a que, un cop les diligències quedin sense part acusadora, el cas quedi sobreseït i arxivat definitivament.\nEl Sr. García Hermosilla ha volgut aclarir a Tot Tarragona algunes de les manifestacions que s'inclouen en les al·legacions dels germans Fernández resumides en l'edició d'ahir d'aquest diari digital.\nSegons García Hermosilla, ell no podia haver estat l'inductor de la denúncia dels veïns de Terres Cavades, doncs “la denúncia es va gestar quan els veïns van saber per revelacions periodístiques que Lluís Badia havia venut la seva finca a la zona per un preu molt superior al que havien obtingut la gran majoria d'ells”.\nTambé afirma “no conec ni m'he reunit mai amb el detectiu Francisco Marco o amb ningú que s'hagi identificat per aquest nom”. Tot i així, reconeix que “sembla que alguns dels imputats van contractar els serveis d'alguna agència de detectius”. Afegeix que, en qualsevol cas, ell “no actuaria mai per venjança contra l'Ajuntament ja que l'Ajuntament és de tots”.\nSegons García Hermosilla l'altre testimoni que invoca el Sr. Àngel Fernández, el Sr. Narciso Martínez, qui suposadament declararia davant del Jutge un oferiment de diners del Sr. García Hermosilla per canviar la seva declaració, “és un senyor que va estar imputat en el cas, que va participar com intermediari en una gran part de les transaccions efectuades a la zona i que en l'actualitat segueix treballant per als imputats en transaccions arreu d'Espanya i l'Amèrica Llatina”. El Sr. Garcia Hermosilla es pregunta si “no és extrany que un intermediari immobiliari declari en favor d'un exregidor d'urbanisme?”.


AQUEST ESTIU VINE I CREA AL CRCC\nEl burro el Miér Jul 07, 2010 3:08 pm\nMartes, 06 de julio de 2010 a las 17:00\nsábado, 11 de septiembre de 2010 a las 19:30\nQuarter d'intendència. Centre de Recursos de Creació Contemporània\nCarrer dels Socorrs, 22\nQUÈ ÉS EL CRCC?\nEl Quarter d’Intendència. Centre de Recursos de Creació Contemporània és un nou equipament cultura lque depèn de la Regidoria de Cultura de l’Ajuntament de Palma, i la qual el gestiona a través de la Fundació Palma Espai d’Art.\nEs tracta d’un projecte cultural dinàmic i obert a col·lectius, artistes, entitats i programadors independents per tal d’afavorir el desenvolupament de projectes conjunts que millorin la qualitat de les propostes de creació contemporània a la nostra ciutat.\nAquest espai respon a la necessitat de formació especialitzada i continuada dels professionals de la creació a través d’un programa de cursos, tallers i monogràfics que els permeten posar en comú, millorar i descobrir alternatives a les seves eines habituals de treball.\nEn aquesta línia es proposen un seguit de cursos de tècniques específiques, cursos d’estratègies i activitats puntuals que pretenen ser el reforç necessari per al desenvolupament del procés artístic.\nAlhora, el CRCC vol ser un punt de trobada i posa a la disposició del col·lectiu professional de l’art i la cultura una sèrie d’espais perquè els agents culturals puguin dur-hi a terme la seva tasca.\nAixí, el CRCC és un espai al servei de la recerca i la producció que ofereix a la comunitat artística i a tots els agents culturals que hi vulguin participar els recursos necessaris per a desenvolupar els seus propis projectes, els quals enriquiran l’escena cultural a la ciutat de Palma. És un centre únic a les\nBalears, que ens acosta a la dinàmica cultural de les capitals europees.\nQUÈ VOLEM AMB EL CRCC?\nDur a terme un projecte cultural dinàmic i obert que estimuli i faciliti la creació conjunta contemporània a la nostra ciutat de col·lectius, artistes, entitats i programadors independents, per tal d’estimular el desenvolupament de projectes de creació contemporània i tenint una cura especial de les diferents\ndisciplines artístiques com a artífexs del fet creatiu.\nLLOGUER D'ESPAIS AL CRCC\nAprofita aquest estiu els espais del CRCC per a dur a terme el teu projecte\nartístic. El CRCC posa a la teva disposició més de 300 metres quadrats\nperquè hi dissenyis i produeixis la teva obra.\nDisposes d’un tòrcul per a gravat i estampació, equips informàtics (PC i Mac)\namb les eines de programari de disseny d’avantguarda, plató fotogràfic i\naltres eines i materials necessaris en el teu procés creatiu, que pots llogar\na preus econòmics.\nPreu de lloguer d’espais: 100 € per un mes / 175 € per dos mesos.\n25% de descompte per als membres de l’AAVIB o entitats de naturalesa semblant\nQUA RTER D’INTENDÈNCIA CENTRE DE RECURSOS DE CREACIÓ CONTEMPORÀNIA. CRCC\nPer a més informació telefona al 971 720 975 de dilluns a divendres de 17 a 20 h o escriu al correu electrònic: crcc.quarterdintendencia@gmail.com


CÒMICS A CORNELLÀ: marzo 2012\nBases del concurs de còmics a través d'issuu\nAquí us deixem l'enllaç d'Issuu on podreu consultar les bases!!\nPer cert, les il·lustracions que s'han inclòs a les bases són de David Garrido, premi "Ciutat de Cornellà" de la passada edició!!\nEtiquetas: 28è concurs de còmics "Ciutat de Cornellà", David Garrido\nTertúlies de Còmic a la Biblioteca Central\nAquest mes de març s’inicia una nova activitat de Còmics a Cornellà impulsada per la Biblioteca Central de la nostra ciutat(Mossèn Andreu, 15). Es tracta d’un club de lectura de còmic!! Les sessions es faran l’últim dimarts de cada mes de 19 a 20.30h, i estaran dinamitzades pel Jordi Coll, col•laborador habitual de Còmics a Cornellà i editor de la revista Amaníaco.\nLa primera sessió es farà el 27 de març i les lectures són El arte de volar, d'Antonio Altarriba i Kim, Los profesionales, de Carlos Giménez i El invierno del dibujante, de Paco Roca.\n93 376 01 11\nEtiquetas: Còmics a Cornellà, Còmics a les biblioteques de Cornellà


Es poden negar a cobrar-nos 1 euro amb targeta? - TV3\nEls mínims per pagar amb targeta, a "Planta baixa"\nEs poden negar a cobrar-nos 1 euro amb targeta?\nLa normativa actual diu que els comerços no tenen l'obligació d'acceptar pagament amb targeta de crèdit, però a "Planta baixa" hem explicat que hi ha algunes excepcions\nRedacció 06/10/2021 - 14.42\nCada cop hi ha més gent que paga amb targeta. Segons el darrer informe del Banc d'Espanya, prop del 55% de la població prefereix pagar amb targeta de crèdit per la comoditat i rapidesa que suposa.\nAquest tipus de pagaments han anat guanyant terreny al llarg dels anys, però arran de la pandèmia del coronavirus es van acabar de reafirmar quan, per higiene, es van recomanar per evitar qualsevol tipus d'interacció.\nEls establiments estan obligats a acceptar targeta?\nLa normativa actual ens diu que no hi ha cap comerç obligat a acceptar pagaments amb targeta de crèdit. És a dir, si tens un establiment, pots triar que els teus clients només et paguin en efectiu.\nAra bé, aquí hem de dir que hi ha algunes excepcions a aquesta norma: hi ha sectors regulats, com el del taxi en algunes ciutats, on són les ordenances municipals que exigeixen acceptar pagaments amb targeta.\n💳 Ens poden negar a pagar una barra de pa que val 1  amb targeta de crèdit? #PlantaBaixaTV3\n▶ https://t.co/bzqRwkJLx6 pic.twitter.com/d8AnHSNfIz\n Planta baixa TV3 (@plantabaixatv3) October 6, 2021\nUn import mínim per pagar amb targeta?\nEls establiments poden marcar un import mínim per acceptar els pagaments amb targeta i tenen la llibertat per decidir de quant ha de ser aquesta quantitat mínima.\nAra bé, l'Agència Catalana de Consum recorda que aquestes condicions "no haurien de ser abusives i haurien de ser adequades a la realitat social i econòmica". Sobretot, l'establiment ha d'indicar en un lloc visible quin és l'import mínim per cobrar amb targeta. Si no està ben indicat, l'usuari té dret a pagar amb targeta la quantitat que sigui.\nAmb les dades del darrer informe del Banc d'Espanya a la mà, només un 16% dels comerços mantenen un pagament mínim que, de mitjana, s'aproxima als 11 euros.\nEl que no poden fer els comerços és cobrar més per pagar en targeta. És una activitat il·legal des del 2014, i així ho estableix el Reial Decret Llei 8/2014.\nEl que s'emporta el banc\nLa comissió que es queda el banc oscil·la entre un 0,30% i un 0,40% de l'import de la venda. És a dir, que de cada 10 euros que paguem amb targeta, el banc s'emporta 3 cèntims. Són 3 cèntims que perd el comerç per oferir la possibilitat de pagar amb targeta. Un percentatge que s'ha reduït a la meitat en 10 anys.\nEl 2009 la mitjana del que es pagava rondava el 0,80% i a principis del 2000 estava sobre l'1,5% (en alguns sectors, com el de l'oci nocturn el banc els retenia fins el 3,5% de l'operació amb targeta).\nDes del Barcelona Comerç ens han explicat que la comissió per tinença de datàfon varia segons la facturació mensual, el sector i els serveis extra que l'establiment tingui contractat amb l'entitat bancària com ara assegurances o sistemes d'alarma.\nFumar amb catximba: perillós com inhalar el fum d'un incendi\nProductes que semblen ecològics, però que no ho són: en quins segells alimentaris podem confiar?


Badanotis :: El PP critica el funcionament de l’IMPO i reclama que es millori la informació als ciutadans sobre les ofertes de feina\nEl PP critica el funcionament de l’IMPO i reclama que es millori la informació als ciutadans sobre les ofertes de feina\nRedacción - 17/05/2010 19:19\nEl Partit Popular ha criticat el funcionament de l'Institut Municipal de Promoció de l'ocupació (IMPO) i ha reclamat, en paraules del regidor Miquel Jurado "que aquest institut millori de manera substancial el servei d'informació als ciutadans de manera que aquests rebin la informació d'una manera més àgil i transparent".\nJurado ha adreçat al govern municipal una sol·licitud en la que explica que nombrosos veïns s'han adreçat al Grup Popular a l'Ajuntament per expressar el seu malestar davant el mal funcionament del servei d'informació de l'IMPO. En concret, els ciutadans es queixen de que el servei d'informació d'aquest institut municipal no disposa d'informació sobre els plans d'ocupació local promoguts des de la Generalitat. "Els demandants de treball ens expliquen que des de l'IMPO els adrecen a l'INEM i que a l'INEM els tornen a adreçar a l'IMPO", ha explicat Jurado.\nEl regidor popular considera que, donats els importants problemes d'atur que té Badalona -amb gairebé 22.000 persones a l'atur- els demandants de feina de la ciutat tenen dret a rebre un millor servei. Jurado aposta per l'habilitació d'un punt fix, d'un servei d'atenció telefònica i una millor exposició per internet de les ofertes de treball.


Bloc de l'Ampa Escola El Vapor: Matiners/bon dia i Esplai a l'escola curs 2011-2012\nEnguany La Cooperativa La Fábrica gestiona Matiners/Bon dia: servei d’acollida i Esplai a l'Escola: activitats extraescolars.\nEquip de Matiners: Rosor (responsable), Carme i Laia\nCoordinadora de l'equip d'Esplai a l'escola: Berta\nFitxa i dies d’inscripció\nEls dies 15, 16 i 19 de setembre de 16:30 a 17:00 h al pati de l’escola.\nReunions de pares i mares amb Cooperativa La Fàbrica\nA l'inici, meitat (gener/febrer) i, fi de curs.\nEls pares i mares rebran un tríptic trimestral de les activitats extraescolars que es realitzaran cada dia. El primer s'entregarà a principis d'octubre. Pel que fa a Matiners el tríptic de les activitats és anual i també s'entregarà a primers d'octubre.\nFinalment els nens i nenes de P5 també podran inscriure's a Iniciació a l'esport sense participar a la Lliga escolar el dissabte.\nLes activitats de Teatre, Danses i cançons i Do-re-mi música són anuals. L'activitat d'Iniciació a l'esport és trimestral, cada trimestre es dedicarà a un esport (futbol, handbol i bàsquet) i es pot desapuntar el nen/a.\nAquesta activitat canvia de preu i d'horari respecte a la informació facilitada abans de la reunió. Tindrà 1 hora de durada (de 16.30 a 17.30 h)\nInformació completa al díptic Esplai a l'escola. Programa d'activitats extraescolars curs 11-12 (actualització 23 de setembre).\nCooperativa La Fàbrica: C/ Pamplona 21 08227 Terrassa Tel: 93 736 47 22 Adreça electrònica: clafabrica@gmail.com Web: www.cooperativalafabrica.org Horari: de dilluns a divendres de 10.00 a 14.00 h i de 16.00 a 20.00 h.\nComisió d'extraescolars de l'Ampa: Marta Monzonís i Raquel Cuadra\nAdreça electrònica: ampavapor@gmail.com


Francesca Belgiojoso i Lidó Rico a la Galeria Luisa Catucci | Bonart\nFrancesca Belgiojoso i Lidó Rico a la Galeria Luisa Catucci\nLa Galeria Luisa Catucci, Allerstr. 38, 12049 Berlin presenta, del 6 d’abril al 25 de maig Connexions dinàmiques i paisatges interiors.\nAquesta exposició presenta un diàleg entre dos artistes que basen el seu treball en l’autoexploració profunda, per expressar a través de les seves pràctiques seva percepció del món. Cos, Ment, escultura i Collage són els mitjans utilitzats per aquests artistes per donar veu a les seves elaboracions internes.\nSi l’artista espanyol Lido Rico presenta, a través de les seves escultures, una investigació interminable del cos i el cervell com a camp de batalla del conflicte etern entre la ment lliure i la societat controlada; L’artista italiana Francesca Belgiojoso dóna forma a les seves estructures mentals a través dels seus collages, presentant-los com paisatges o composicions aparentment surrealistes que semblen estar fetes de pedres però que no ho són, per subratllar les múltiples i complexes facetes de la psicologia humana i la inconsciència , on poques vegades hi ha alguna cosa. És exactament el que sembla.\nL’asimetria de les composicions, l’amor per les formes no convencionals, la voluntat d’expressar emocions i sentiments profunds, sovint referents als mites i la cultura de l’Edat Clàssica mediterrània, són alguns dels ponts que connecten l’obra de Lido Rico i Francesca Belgiojoso. Però el punt principal segueix sent la ment humana i les seves connexions dinàmiques i paisatges interiors.\nLes escultures de Lidó Rico tenen arrels autobiogràfiques, no només perquè sovint es fa servir a si mateix com mitjó viu per a les seves creacions, sinó també perquè són el resultat de l’autoanàlisi. El cervell té un paper protagonista en el seu treball, com a representant de la paradoxa de l’element racional que conté en si mateix la gamma completa de tons emocionals. Tons que quan són interpretats per entorns estranys, donen origen a arquetips psicològics, icones de la incomoditat que sentim en viure dinàmiques i regles de societats que no podem acceptar o entendre del tot, no importa en quin tipus estem o en quin moment històric som.\nFrancesca Belgiojoso està alliberant els seus records personals i reflexions sobre la vida i la dinàmica social a través dels seus collages. En fer una selecció racional i precisa de les imatges i materials utilitzats en les seves creacions, Belgiojoso uneix elements aparentment tan heterogenis i desconnectats entre si. Després d’aquest primer enfocament racional, millorat pel gest repetitiu i lent del tall, l’artista es permet perdre en l’acció, deixant que els records es dissolguin en la realitat física, i al final es transforma radicalment en la composició resultant. La ment subconscient preval. En aquest context, és interessant recordar la idea suggerida per Didi-Huberman, on parla del fet mateix de recordar com un acte de reconstrucció en si mateix: en altres paraules, com un acte anacrònic.\nAl final de l’espectacle, els espectadors, quan s’enfronten a la feina d’aquests dos artistes, poden seguir l’exemple de Marcel Duchamp i reconstruir el contingut, amb les seves referències i cites, en no ser un espectador passiu simplement mirant, sinó un d’actiu que pren un paper central en aportar part del seu coneixement i experiència a la tasca d’avaluar el treball.\nEtiquetes: Francesca Belgiojoso · Galeria Luisa Catucci · Lidó Rico


El control dels gats de carrer\nAlguns ajuntaments, com el de Barcelona, han començat a posar en marxa mesures per controlar les colònies de gats. "El medi ambient" parla d'aquests projectes i dels conflictes que origina la presència de gats a les ciutats.\nDesenes de milers de gats domèstics campen assilvestrats per la ciutat de Barcelona. Milions, arreu del món. Els nuclis urbans són un entorn amb molt d'aliment i força refugis. Ben nodrida i sense predadors, una gata domèstica pot parir diverses vegades l'any. Fins al punt que les administracions els veuen com un element pertorbador de la convivència i una amenaça a la salut pública.\nA Barcelona i en altres ajuntaments s'ha imposat l'anomenada gestió de colònies a través d'entitats protectores. Voluntaris que s'encarreguen de caçar els gats per portar-los al veterinari, que els esterilitza i mira si tenen alguna malaltia infecciosa i els tracta si cal. La persona responsable d'aquella colònia s'encarrega de proporcionar aigua potable i aliment sec als animals.\nL'instint caçador dels gats es manté tot i estar alimentats. Per això, les societats protectores insisteixen en el control de la natalitat.\nEn quatre anys, la gestió de les associacions protectores ha controlat uns dos mil gats, una quantitat que no arriba al deu per cent de la població estimada.


SEO BirdLife Societat Espanyola d'Ornitologia | Giraffa - helping nature\nSocietat Espanyola d’Ornitologia\nEstudiem, preservem i divulguem els ocells i la natura. Dediquem el nostre temps i recursos econòmics a la investigació i la ciència, a les accions de conservació i a les activitats educatives i de divulgació.\nMés de 12.000 a Espanya (1.200 a Catalunya)\nBarcelona i el Delta de l’Ebre (a Catalunya)\nDeclaració d’Àrees Importants per a la Conservació de les Aus (AICA) a partir d’un inventari desenvolupat per SEO / BirdLife. És una referència clau per determinar les àrees prioritàries per a la conservació de les aus i per a la designació de les Zones d’Especial Protecció per a les Aus (ZEPA). Aquestes àrees pertanyen a la xarxa Natura 2000, el conjunt d’espais que han d’assegurar el manteniment de la biodiversitat europea.\nGràcies a diversos projectes de SEO / BirdLife i l’ús de noves tecnologies, s’ha identificat Àrees marines Importants per a la Conservació de les Aus (AICA). Fins fa poc, la relació d’aus amb el mar era desconeguda.\nTotes les Àrees marines Importants per a la Conservació de les Aus (AICA) identificades han estat declarades Zones marines d’Especial Protecció per a les Aus (ZEPA). Per això han estat incorporades a la xarxa Natura 2000.\nLa celebració del Dia Europeu de la Xarxa Natura 2000, el 21 de maig, establert conjuntament entre la Comissió Europea, el Parlament Europeu, el Consell i el Comitè de les Regions per recordar l’enorme patrimoni natural europeu protegit per aquesta xarxa. La celebració d’aquest dia té els orígens en un projecte espanyol desenvolupat per SEO / BirdLife i l’Agència EFE, i és el primer dia europeu que sorgeix directament d’una iniciativa ciutadana.\nDonatiu a SEO BirdLife\nEl 10% del preu de venda d’aquest mocador tubular es destina a SEO BirdLife.\nPer a més informació sobre SEO BirdLife, pots consultar el seu web.\nAprèn més coses sobre l’oreneta, l’animal estampat al mocador tubular de SEO Birdlife.\nFont: Oriol Tello, SEO BirdLife\nEls inicis de SEO / BirdLife es van veure vinculats a la lluita per la defensa de Doñana. La Societat Espanyola d’Ornitologia va ser una organització pionera en els àmbits de la conservació de la natura i la biodiversitat a l’Estat espanyol. El seu objectiu és conservar les aus silvestres i el seu hàbitat al territori espanyol, així com, a través de BirdLife International, contribuir a la conservació de la biodiversitat global.\nSeguiment de poblacions d’ocells per esbrinar-ne l’estat, ja que és un indicador de l’estat de conservació dels hàbitats.\nSensibilització i educació mediambiental, tant per a adults com per a infants, mitjançant activitats, cursos, xerrades, etc.\nAccions de conservació, ja sigui a través de l’avaluació dels plans i els projectes o del desenvolupament d’estudis sobre l’impacte de les infraestructures, l’ús de pesticides, la caça il·legal, etc. en ocells i biodiversitat.\nFont: Manuel Menendez\nFont: SEO BirdLife\nDesprés de la creació de Natura 2000 (una àmplia xarxa d’àrees protegides per assegurar la supervivència a llarg termini de les espècies i els hàbitats europeus de més valor), les principals preocupacions són la seva divulgació i el desenvolupament de plans de gestió per a aquestes àrees.\nAssolir una protecció adequada dels aiguamolls, ja que són hàbitats altament amenaçats. Hem llançat la campanya Save Three Wetlands. Està enfocada en el Delta de l’Ebre, Doñana i l’Albufera. Aquests aiguamolls espanyols fan front a seriosos problemes de conservació a causa de la contaminació, la sobreexplotació de l’aigua i el canvi climàtic. Tot això està causant la desaparició lenta i silenciosa dels aiguamolls.\nSeguir lluitant per eliminar les amenaces a la natura i la biodiversitat (com les noves polítiques d’agricultura, l’ús de pesticides, la col·lisió i l’electrocució d’ocells a les línies elèctriques) i evitar la construcció de noves infraestructures (carreteres, estacions d’esquí, ports esportiu, noves àrees d’irrigació, etc.). Tot això afecta les espècies en perill d’extinció com el gall fer comú, la baldriga baleàrica, l’àguila imperial ibèrica i altres espècies d’estepa.\nAconseguir una Política Agrícola Comuna (PAC) més respectuosa amb la biodiversitat i que ajudi els pagesos a ser més respectuosos amb les pràctiques agrícoles.\nTreballar per una pesca més sostenible i, sobretot, ajudar els pescadors a reduir el nombre de captures accidentals d’ocells marins, per exemple, en la pesca amb palangre. Desgraciadament, algunes espècies amenaçades com la baldriga baleàrica sovint són capturades. Això suposa una pèrdua econòmica per als pescadors i una gran afectació per a aquestes espècies.\nObrir un debat al voltant de la caça i les seves implicacions de cara a la conservació de la biodiversitat.\nPer tal de complir els nostres objectius, ens cal el suport de la ciutadania, ja que ha de ser la mateixa societat qui pressioni l’administració, institucions, companyies, etc., per a la conservació del nostre llegat natural.\nAquest suport el pots oferir de moltes maneres. Per exemple, fent-te membre de l’organització. Com més membres siguem, més força tindrà l’organització.\nHi ha més formes d’ajudar SEO/BirdLife:\nDifonent i donant suport a les nostres campanyes.\nParticipant en activitats de voluntariat (censos d’ocells, campanyes de neteja, etc.).\nFent contribucions econòmiques. Hi ha opcions per a totes les butxaques. Per exemple, a través de micromecenatge.\nTambé amb donacions i llegats.\nFont: Sara Sánchez\nFont: Salva Solé\nQuotes de membres, donacions, activitats socials, subvencions públiques, convenis i contractes i recursos financers.\nA escala internacional, la nostra organització de referència és BirdLife International, atès que treballa per la conservació del planeta a escala mundial utilitzant els ocells com a indicadors de la salut mediambiental. A un nivell més proper, admirem la Royal Society for the Protection of Birds (RSPB), que és la nostra contrapartida al Regne Unit, per la seva habilitat de reunir un gran nombre de persones (compta amb més d’1 milió de membres) preocupades per la conservació del medi ambient.\nEl nostre somni és un món ric en biodiversitat, on els éssers humans i la natura convisquin en harmonia, i la nostra missió és conservar la biodiversitat (amb les aus com a base) gràcies a la participació i la involucració de la societat.\nFont: Jordi Prieto\nCada any, SEO / BirdLife declara una espècie com a “ocell de l’any” per conscienciar de la seva conservació i treballar per revertir la seva situació desfavorable.\nEl 2017, el sisó comú va ser declarat ocell de l’any a causa de la severa regressió en les zones d’estepa d’Espanya.\nEn anys anteriors, espècies com el pardal i l’oreneta també van ser considerades ocells de l’any a causa de la preocupant disminució de les seves poblacions.\nCada cop més i més persones estan interessades en la conservació del medi natural i ja comencen a demanar un canvi de mentalitat a les autoritats, no només de cara a la conservació de les aus i la biodiversitat, sinó també per la nostra pròpia salut i benestar.


GastroMarketing, les claus perquè un restaurant triomfi | Gastronosfera\nInici > Actualitat > GastroMarketing, les claus perquè un restaurant triomfi\nEl 15 de març la ciutat de Màlaga acull una nova edició del congrés GastroMarketing, en la qual es debatrà sobre diferents aspectes de l'hostaleria, com la creació d'una marca vinculada al restaurant o com influeix el disseny del restaurant en la percepció dels sabors.\nEls congressos i altres esdeveniments gastronòmics no paren de celebrar-se per qualsevol racó, a ells podem aprendre noves tècniques que aconsegueixen sabors únics i textures impossibles, o aquests ingredients o productes de moda, portats des de molt lluny, que no poden faltar en cap cuina que es preï.\nGastroMarketing és un congrés atípic en aquest sentit, ja que, part de la base que, gastronòmicament, Espanya està vivint un meravellós moment, difícilment superable, i és en la gestió del negoci on encara tenim prou d'aprendre. Moltes vegades aquests petits detalls, que no surten de la cuina, ens donen la clau perquè un restaurant triomfi, i són els grans experts en les diferents matèries els que ens donen "receptes", però de les que no es mengen.\nPer descomptat que per GastroMarketing també hi passen grans xefs. En altres edicions han estat alguns dels més grans, com Jordi Roca, Ángel León, Mario Sandoval, Alberto Chicote o Diego Guerrero, però tenen clar que han d'oblidar-se dels fogons i explicar a l'audiència com gestionen les xarxes socials, els nous conceptes que estan posant en pràctica... deixant clar que per muntar un restaurant cal saber alguna cosa més que cuinar.\nAquesta nova, i cinquena, edició, que tindrà lloc a Màlaga demà, 15 de març, està planificada per conèixer diferents aspectes de l'hostaleria, molt d'ells sorprenents, com que, segons Guillem Recolons, si vols obrir un restaurant, és millor crear una "marca" que pugui sobreviure al propi restaurant. Encara que molts no s'hagin adonat, és el que va fer Ferran Adrià amb El Bulli.\nSabíeu que el disseny d'un restaurant de la percepció del gust? els arquitectes Ruben Picat i María José de Blas ens explicaran com dissenyen grans restaurants tenint en compte la seva carta, i oferint imaginatives solucions per a cada cas concret. Alberto Chicote, Francis Paniego o Sergi Arola son algunos de chefs que se han puesto en manos de estos "gastroarquitectos".\nAltres temes com els foodtrucks, el valor de les idees o el procés creatiu també passen per GastroMarketing. A més, de grans cuiners com Paco Morales, Sergio Garrido, Diego Gallegos, Maurici Giovanini o Luis Olarra.\nGastroMarketing pretén ser un fòrum de coneixement, que doni suport, des del punt de vista del màrqueting, al gran moment que està vivint la gastronomia. Perfecte per a amos i gerents de restaurants, així com per a emprenedors.


Mostrant de 41 a 50 de 243 notícies disponibles\nDimarts, 20 de d’agost de 2019\nAlbert Vilà (La Petita Malumaluga): "En cultura, els nens només poden accedir a les sobres"\nLa Petita Malumaluga és una companyia integrada per ballarins i músics especialitzada en propostes d'arts escèniques per a nadons, la primera infància i les seves famílies. Els seus directors, l'Eva Vilamitjana (ballarina i coreògrafa) i l'Albert Vilà (músic), creen la companyia el 2011. Ambdós amb una llarga trajectòria professional prèvia.\nDilluns, 12 de d’agost de 2019\nGlòria Ribera: "Crec que vaig aprendre la paraula ‘teatre’ lligada a FiraTàrrega"\nLa jove artista de Guissona arriba a FiraTàrrega amb Versiones parciales y erróneas de mi vida y mi gloria. Una autocrítica a la indústria alimentària a través del cuplet, el tango, el fandanguillo, el foxtrot i el pasdoble. La investigació d'aquest espectacle se centra en la llet de vaca com a sedant de les masses i les seves emocions.\nDijous, 25 de de juliol de 2019\nFiraTàrrega 2019 per a tots els públics\nFiraTàrrega 2019 tindrà lloc del 5 al 8 de setembre.\nMés d'un 80% de la programació està adreçada a tots els públics i fins a 16 espectacles estan pensats per al públic famíliar.\nCompanyies especialitzades en públic infantil com La petita Malumaluga aposten per estrenar el seu nou espectacle a FiraTàrrega, en aquest cas La lluna en un pot (un espectacle incomprès).\nDilluns, 1 de de juliol de 2019\nFiraTàrrega 2019 enceta nova direcció i es reivindica com a hub internacional de les arts escèniques de carrer\nFiraTàrrega 2019 tindrà lloc del 5 al 8 de setembre\nLa Llotja de FiraTàrrega es renova i evoluciona per ser un punt de trobada del sector, afavorint els encontres, l'intercanvi i el coneixement professional\nTerritori, identitat, compromís i reflexió són les quatre línies que travessen la programació artística\nL'acció d'obertura serà una conversa sobre l'Espai Públic i la creació artística i anirà a càrrec Àngels Margarit, directora del Mercat de les Flors i el filòsof, Xavier Antich i moderats per Judit Carrera, una declaració d'intencions de la nova directora artística Anna Giribet\nDimecres, 29 de de maig de 2019\nQuin valor social tenen les fires d’arts escèniques? La COFAE ha presentat un estudi que analitza també el cas de FiraTàrrega\nDimecres, 8 de de maig de 2019\nFiraTàrrega renova el seu programa Suport a la Creació 2019\n14 companyies integren aquest renovat programa Suport a la Creació.\nEl programa Suport a la Creació evoluciona cap a un procés d'acompanyament artístic integral que integra totes les relacions possibles entre artistes, professionals, mercat i ciutadania i ofereix a les companyies que ho necessitin més temps per desenvolupar el seu projecte.\nDurant els mesos de juny i juliol, la majoria de projectes es presentaran en diversos assajos oberts al públic, que tindran lloc a Tàrrega, la Figuerosa i a la Fàbrica de les Arts Roca Umbert de Granollers.\nLa identitat, el territori, la política i la formació són alguns dels temes que recorre aquesta programació i que marquen la selecció artística de la nova directora Anna Giribet.\n> Programa de Suport Creació 2019 (PDF)\nDijous, 17 de de gener de 2019\n· La iniciativa s'emmarca en l'intercanvi bidireccional que es va iniciar el 2018 per visibilitzar el moment de la creativitat escènica catalana i xilena en el marc de Santiago Off i FiraTàrrega.\n· Les companyies catalanes John Fisherman i Humanhood, així com l'experta en arts de carrer Aïda Pallarès, participen en l'edició 2019 de Santiago Off, un dels festivals escènics de referència en el panorama iberoamericà que arrenca avui i fins al proper 26 de gener a Santiago de Xile.\n· L'Institut Ramon Llull col·labora en aquest intercanvi finançant la mobilitat dels artistes i experts catalans.


Venda Gironella pis aparcament i traster - Buscallà-La teva tranquil·litat...\nA Gironella, venda de pis amb aparcament privat i traster. Si busques un pis gran al Berguedà, és una molt bona opció: té 4 habitacions, està equipat amb calefacció, té una cuina gran de fusta, bones vistes, molta claror i un gran balcó. Situat a pocs metres de l’avinguda principal de Gironella, amb el CAP i l’institut a tocar i la zona esportiva molt propera. I el preu inclou un aparcament privat i tancat i traster, tot al mateix edifici. És ideal per a la teva família.\nVenda pis – 110.000 € 93.000 € Rebaixat!\nPis 111 m2\n← Impost estades en establiments turístics\tLloguer Gironella pis lluminós reformat →


Garrotxa R.C.: de novembre 2008\nEls Teixons varem tornar de Valls amb un somriure a la cara i la primera victòria de la temporada a la butxaca.\nEl partit va començar bastant travat per part dels dos equips, les primeres entrades per davantera i els primer placatges van ser més aviat per medir a l'equip contrari que no per intentar aconseguir algun punt. El Garrotxa de seguida va poder comprovar que el Valls tenien un davantera bastant pesada i que no els hi posaria les coses fàcils.\nPerò ben aviat el Garrotxa va saber aprofitar el seu joc en equip i en una gran continuïtat dels davanters, amb dures entrades dels seus jugadors més pesats i una bona protecció dels rucks van aconseguir moure la línia de defensa dels Valls fins dintre de la seva 22, quan en un agrupament, prop de la línia de marca, una pilota va quedar desprotegida i Jordi Pallàs la va aixecar amb rapidesa i amb la ajuda de Cristian Suquet la van posar dins de marca, primers 5 punts per el Garrotxa ja que la transformació no va passar entre els pals.\nUn cop trobada la formula per trencar la defensa del rival els de la terra aspre van tornar a fer una autentica demostració de joc en equip que va donar els seus fruits quan Marc Baldò va treure una pilota d'una melé i aprofitant tota la seva embergadura va penetrar la defensa rival aconseguint 5 punts més per el seu equip.\nAmb el marcador 0 a 10, no van tardar a arribar els problemes per els jugadors del Garrotxa, en un moment de relaxació dins del partit el Valls va aprofitar per fer un parell de jugades a la línia i portar l'oval fins prop de la línia de marca dels visitants, allà el pes seva davantera va començar a fer afecta i finalment un dels seus piliers va aconseguir partir la defensa dels teixons i sumar els primers 5 punts per l'equip visitant, aquest van ser transformats, posant el marcador 7 -10 a la meitat de partit.\nLa segona part les coses van començar anar diferents, el Garrotxa seguia amb les dures penetracions i la bona continuïtat de la seva davantera fins que en una melé molt centrada al camp i prop de la 22 local, el mig de melé Jordi Pallàs va fer una de les seves anades ja característiques amb ell i va sumar 5 punts més per els garrotxins, aquest cop si es va transforma l’assaig. Pocs minuts més tard i com si d'un mal son es tractes, els jugadors dels Valls van tornar a veure com Jordi Pallàs dos trencava la seva defensa gairebé des del mig camp i fent una demostració de tot el seu potencial físic aconseguint dues marques que a més d'un ens va deixar la boca oberta.\nAmb un bon avantatge al marcador era la hora de fer "magia". Una creu de llibre entre l’obertura Jordi Creus i el primer centre Ferran Ortiga va dornar l'ultima marca del partit.\nFinalment 32 a 7 a favor dels teixons, victòria realment merescuda i que recompensava les hores d'entrenament amb el termòmetre en negatiu.\nPer acabar, donar ànims a en Sergi Carreres que va patir un cop bastant fort que el va deixar unes hores K.O. i també a Osvaldo, un dels jugadors del Valls que va haver de ser traslladat a l'hospital amb una luxació a l'esquena.\nPublicat per G.R.C a 12:17 10 comentaris:\nJa només falten 2 dies per que comenci la lliga de Quarta divisió i que per fi tornem a jugar!\nAixí doncs el pròxim dissabte ens desplaçarem fins a Valls per jugar el primer partit d'aquesta nova lliga. El Valls és un equip que te poc més d'un any, amb el que ens hem enfrontat dues vegades i han estat partits anivellats i amb bon rugbi, el primer ens varen guanyar ells, en un dels seus primers partits, i aquest passat Setembre els hi varem tornar i els varem derrotar al II Torneig de rugbi d'Olot.\nEl partit és a les 8h del vespre i després ens quedarem a supar alla, també cal tenir en compte que el camp és de gespa artificial i que cal porta tacs de goma.\nValls queda bastant lluny d'Olot, hem intentat buscar un autocar i finalment l'única possibilitat que hem trobat és una companyia que ens recolliria al camp del Garrotxa RC a les 15:30 i marxaríem de Valls a les 01:00 de la nit. El problema és el preu que ens surt a 560€ és a dir uns 22€ per persona si siguessim uns 25. Per altres desplaçaments podem llogar-lo amb més temps i ens sortiria més econòmic però per anar a Valls aquesta és la única possibilitat.\nCal tenir present que si tots anem amb autocar hem de ser molt més puntuals del que soms normalment ja que no podem estar tots 25 esperant a una persona o a dues.\nAvans de marxa, a 2/4 de 2 del mig dia, al nostre cap i juguen els juvenils del GEiEG contra els juvenils dels Enginyers, estaria bé anar a veure aquest partit per donar suport a GEiEG i quan acabin marxar tots cap a Valls.\nDe moment res més, la assistencia ahir a entreno va esta molt bé, es nota que la gent i comença a ficar-hi ganes de veritat, espero que demà encara siguem més i poguem preperar un bon partit a Valls, començar la ligueta guanyant ens donaria molta força moral per afrontar partits més dificils.\nPD: He sentit campanades d'un possible amistós contra els Senglars, aviat tindrem més noticies.\nPublicat per G.R.C a 15:30 5 comentaris:\nPublicat per G.R.C a 14:00 9 comentaris:\nCom ja vam parlar a la reunió, a partir d'ara el primer divendres de cada mes, després de l'entrenament anirem tots a fer un sopar.\nEls sopars els anirem fent a Els Catòlics, heu de confirmar l'assistència abans de dimecres o dimecres a l'entrenu, si no veniu a entrenu el dimecres podeu deixar un comentari aquí a la web o fer un truc a en Pallas 649612252.\nÉs important que ho confirmeu perquè hem de dir al bar quants serem!\nGracies Teixons, fins dimecres o divendres!!\nPD: He editat el teu comentari Ortiga per completar la informació.\nPD2:Per deixar un comentari teniu cliqueu on posa comentaris escriuviu el text que volgueu i el firmeu, llabors cliqueu on posa anonim i publicar.\nPublicat per G.R.C a 13:36 9 comentaris:


Paratetres fisicquimic - Oli Cometes. Oli d'oliva verge extra de qualitat superior o premium\nEls paràmetres fisicoquímics son paràmetres que ens donen els laboratoris d'anàlisis de productes alimentaris. Aquests paràmetres ens serveixen per qualificar si un oli es verge extra o no i per determinar la seva qualitat de manera independent.\nSempre que l'extracció de l'oli s'hagi fet a partir d'olives verges i sanes i que l'extracció s'hagi fet únicament per mitjans fiscs, aquests paràmetres seran inferiors o iguals als límits establerts per la CE pels olis de qualitat verge extra. Els paràmetres mes importants son:\nEl grau d'acidesa en %: es el percentatge d'àcids grassos lliures amb respecte a l'àcid oleic que conté l'oli. Es el paràmetre mes utilitzat per mesurar la qualitat de l'oli. Quant mes baix sigui el grau d'acidesa millor es la qualitat de l'oli. Segons la normativa europea els olis es divideixen en oli verge extra si tenen una acidesa inferior o igual al 0,8%, oli d'oliva si estan entre el 0,8% i el 2% i oli llampant si estan per sobre del 2%. L'oli llampant es un oli que no es considera adequat pel consum però que es pot refinar per fer-lo apte pel consum. Hi han altres classificacions com es la dels EEUU que considera aptes pel consum olis amb un grau d'acidesa del 3%.\nUn mínim d'acidesa es inevitable, es pot donar principalment per dues circumstancies: que el temps entre recollida i molta s'allargui o per una conservació dolenta de l'oli.\nL'índex de peròxids: Aquest índex determina l'oxidació inicial de l'oli. Ens dona el deteriorament que poden haver sofert els antioxidants naturals, els polifenols i alguns components com son la vitamina E i els tocoferols. Es un control de la bona praxis en el moment de l'elaboració de l'oli. Aquest indicador ens dirà si a l'almàssera s'ha fet tot correctament.\nLas ceres: son un paràmetre de control, però també son un indicador de la temperatura a la qual s'ha fet l'extracció de l'oli i per tant son un indicador de la qualitat de l'oli.\nSegons la normativa europea no hi ha una obligació de publicar tots aquests indicadors, es opcional, la normativa només diu que o els publiques tots o no en publiques cap. La gran majoria de productors no els publiquen. Nosaltres no tenim res a amagar, mes aviat al contrari, estem orgullosos de la qualitat del nostre producte. Vegeu l'informe original.\nCE Verge Extra Lluna 2018 Verge Extra Lluna 2019\nGrau d'acidesa: <= 0,8% 0,23% 0,22%\nÍndex de peròxids: <= 20 4 3,2\nEspectrometria UV K270: <= 0,22 < 0,15 0,10\nEspectrometria UV K232: <= 2,50 < 2,19 1,98\nCeres: <= 250 28 22


La Crida sol·licita el contracte amb Zucar Event, SL per les entrades de la Llotja - 7accents\nLa Crida sol·licita el contracte amb Zucar Event, SL per les entrades de la Llotja\nEl grup municipal pretén determinar si hi ha sobrecostos en la venda per al benefici de l'empresa\nLleida 09.02.2017 15.30 h\nL'entramat de la Llotja s'embolica encara més. (Foto: Arxiu)\nLa Crida per Lleida-CUP ha demanat a la Fundació del Teatre de la Llotja l’expedient de licitació de la venta d’entrades i la programació del teatre a Zucar Event, SL La formació també requereix el contracte, el plec de condicions que el regeix i la seva extinció "si existeix".\nEl conseller en la Fundació, Francesc Gabarrell, ha explicat que el requeriment d’aquesta documentació respon a una voluntat de "determinar si hi ha sobrecostos en la venta d’entrades per al benefici de Zucar Event".\nEn aquest sentit, Gabarrell assenyala que, "tenint en compte els antecedents de la gestió público-privada de l’equipament, els grups municipals hem d’exigir tota la transparència en l’entramat de la Llotja".\n 01.02.2017. La Crida-CUP demana l'extinció del contracte amb l'empresa que gestiona la Llotja per "incompliments contractuals"\n 19.01.2017. La Crida per Lleida denuncia opacitat i negligència en la gestió de la Llotja de Lleida\n 29.11.2016. La Crida reclama que la Paeria rescindeixi el contracte amb La Llotja S.A. pels deutes acumulats


L'Ajuntament de Cambrils assegura que l'aigua de la piscina coberta passa dues anàlisis diàries | Reusdigital.cat diari de Reus. Notícies i actualitat del Camp de Tarragona\nQuatre famílies de menors han denunciat intoxicació per l'exposició al clor\nImatge d'un nedador\nLa regidoria d'Esports de l'Ajuntament de Cambrils ha volgut donar la seva versió dels fets arran de les queixes de quatre famílies de menors per intoxicació per clor a la piscina municipal coberta de la localitat, en una informació publicada en primícia el passat dimecres a Reusdigital.cat.\nEn aquest sentit, fonts municipals han apuntat aquest dijous al migdia que els tècnics fan dues anàlisis diàries de la qualitat de l'aigua i de l'aire de l'equipament. Una, s'ha detallat, es du a terme abans d'obrir i, l'altra, quan hi ha una major afluència d'usuaris a les instal·lacions. Els resultats corresponents "queden registrats, i són dels paràmetres que marca la normativa".\nS'analitzarà el sistema de ventilació i climatització\nDes del consistori s'ha afegit que un laboratori extern fa una analítica mensual exhaustiva de tots els paràmetres físics i químics de l'aigua. Els resultats que se'n deriven, s'ha indicat, són exposats al tauler d’anuncis de la piscina. Per tot plegat, l'Ajuntament ha manifestat que "no hi ha hagut una afectació en general i només és concreta en casos puntuals".\nEn aquesta línia s'ha volgut posar com a exemple que el passat dissabte, dia 6 d'octubre, es va fer una competició de natació "sense cap incidència" i en la qual hi van prendre part més d'un centenar de persones.\nNo obstant això, fonts municipals han garantit que es vetllarà per tal que "no es repeteixin episodis similars". S'ha avançat que s’efectuarà una anàlisi "en profunditat" del sistema de ventilació i climatització de la piscina.\nregidoria d'Esports de l'Ajuntament de Cambrils


L'anàlisi d'Antoni Bassas: 'Un primer d’octubre entre la nostàlgia i la confusió' (Antoni Bassas)\nL'anàlisi d'Antoni Bassas: 'Un primer d’octubre entre la nostàlgia i la confusió'\n"El que és clar és que si es tracta d’avançar cap a la República, de desobeir, és impossible fer-ho sense unitat política. Perquè la gent es mourà de manera fragmentada. O no es mourà"\n5 min. 01/10/2018 13:47\nAvui no és un dia qualsevol, és el primer aniversari de l’1 d’octubre del 2017. Hi ha moltes consideracions a fer; mirem d’ordenar-les.\nUn any després comprovem que la importància d’aquella data és tan gegant com ja imaginàvem. Perquè la xarxa clandestina que la va fer possible sense ser descoberta pels serveis d’intel·ligència espanyols en una època de GPS i softwares parla del nivell de compromís i d’eficàcia de tanta gent disposada a assumir riscos personals, per la valentia que van exhibir més de dos milions de persones anant a votar que veien que estaven pegant a gent en molts col·legis i no es movien, perquè aquell dia es van enfrontar dos símbols: urnes i violència, societat i policia (entesa com a braç armat del govern), i aquesta dialèctica d’urnes contra violència policial només podia tenir un guanyador aquí i als ulls de qualsevol espectador del món.\nAquests dies estem tornant a veure les imatges, les que ja havíem vist i altres de noves. I tenen la virtut de resumir la situació: la gent cridava “Volem votar!” o “Votarem!” i l’Estat contestava amb un megàfon que en compliment del mandat judicial impedirien la votació per la força.\n1 d'octubre del 2017: més de dos milions voten en el referèndum malgrat la repressió\nAlguns diuen: si sabíeu que aquell referèndum era il·legal, no us queixeu que la policia intervingués. Bé, l’ordre judicial parlava d’impedir-ho proporcionadament. No cal ser un expert antidisturbis per entendre que si hi ha una gentada al carrer, pacífica, amb gent jove i gent gran, que vol posar un paper en una urna, carregar com van carregar, de proporcionat no en té res. No és intel·ligent, no va ser eficaç i hipoteca el futur, perquè aquell dia l’Estat va perdre centenars de milers de catalans per sempre. Les càrregues per ordre del govern espanyol són simbòliques també perquè envien el missatge a la societat catalana de “Ja podeu fer el que vulgueu, que no us escoltarem”. Això és el més greu. Gent que després d’haver provat un Estatut, un 9-N, de tenir una majoria al Parlament, es disposa a fer un gran acte desobediència a la legalitat espanyola, i ¿en què acaba consistint aquest acte? A votar. ¿El govern espanyol sap el risc que provoca ignorar i reprimir la gent, sobretot quan la gent s’expressa d’una manera tan racional? Quan el referèndum té un seguiment tan massiu, l’Estat ha d’entendre que ja no està contestant a Puigdemont o a Junqueras, sinó a la gent. Ja només em faltava sentir avui la ministra portaveu Celaá dient que l’actuació policial de l’1 d’Octubre va ser proporcional excepte en algun cas aïllat. Però, a veure, si la tarda d’aquell dia Pedro Sánchez va anunciar que pensaven reprovar la vicepresidenta Sáenz de Santamaría!\nPerò l’anàlisi d’aquest primer aniversari seria incompleta si no parléssim d’avui, del 2018 i del futur. I, aquí, la situació política d’una gran confusió.\nUn exemple: el president Torra i alguns consellers van animar els acampats a la plaça Sant Jaume, i dies després els Mossos els van desallotjar. Torra parla de fer una marxa, però Ponsatí diu que aquest Govern no està fent República. I, sobretot, dissabte: hem de suportar una manifestació política d’extrema dreta, d’una part de la Policia Nacional i la Guàrdia Civil que van venir a fer-se un homenatge per haver-nos pegat l’1-O sense que un govern independentista ni, en especial, el conseller Miquel Buch, pugui impedir la manifestació, ni almenys la pugui enviar a Montjuïc, i a sobre els Mossos carreguen contra els independentistes que els ruixen amb pols de colors i amb preocupants imatges de repressió innecessària. El portaveu dels Mossos s’ha preguntat avui a TV3 quina era la intenció dels manifestants independentistes amb els Mossos, tenint en compte que hi havia 8 agents de la brigada mòbil ferits.\nResum: el conseller d’Interior és un independentista, però es deu a la legalitat espanyola. Els Mossos treballen cada dia com a policia judicial i el poder judicial és espanyol. Som aquí, en aquest marc.\nMirin. La realitat és confusa. Ho és per a tothom. També per al govern espanyol, que depèn dels vots dels independentistes. Aquest cap de setmana vaig veure passar un furgó de la Guàrdia Civil davant d’un rètol que deia “Berga, municipi de la República Catalana”. ¿Creuen que es van aturar a desmuntar-lo? No, no en van fer ni cas.\nTot això evidencia el que ja sabem, que és que malgrat que són una majoria per la independència, el PDECat, Esquerra i la CUP no van alhora, que malgrat que governin junts, ERC i el PDECat no van alhora, i no hi van per les ferides de l’octubre de l’any passat, perquè tenen els líders a la presó o a l’exili, i perquè han decidit fer el que normalment fan els partits en democràcia, que és competir pel poder. I preparen les municipals i les europees per separat. El resultat és que, per més que el record de l’1-O és, ja ho dic, just i necessari, sembla com si el buit del present l’estiguéssim omplint amb els records del passat. A falta d’avenços, nostàlgia i retòrica, deia avui Clara Ponsatí a TV3.\nEl que és clar és que si es tracta d’avançar cap a la República, de desobeir, és impossible fer-ho sense unitat política. Perquè si no hi ha unitat política, no hi ha missatge unitari, i sense missatge unitari, la gent es mourà de manera fragmentada. O no es mourà.\nEls CDR protesten en edificis de l'Estat i l'IBEX-35 i es desplacen a Nou Barris per aturar un desnonament\nPaluzie (ANC) reclama un Govern amb "iniciativa i autoritat": "El mandat de l'1-O no s'ha fet efectiu"\nTorra insta a "determinar-se" com l'1-O en cas de sentència adversa contra els presos polítics\nEl sobiranisme recorda al carrer la violència i la dignitat de l'1-O